Projekts

LATVIJAS REPUBLIKAS MINISTRU KABINETS

|  |  |
| --- | --- |
| 2017. gada  Rīgā | Noteikumi Nr.  (prot. Nr. .§) |

**Grozījumi Ministru kabineta 2017. gada 12. septembra noteikumos Nr. 546 “Oficiālo elektronisko adrešu informācijas sistēmas noteikumi”**

Izdoti saskaņā ar

Oficiālās elektroniskās adreses likuma

7. panta trešo daļu, 8. panta piekto daļu,

11. panta ceturto daļu, 12. panta otro daļu,

14. panta otro daļu un 16. panta otro daļu

Izdarīt Ministru kabineta 2017. gada 12. septembra noteikumos Nr. 546 “Oficiālo elektronisko adrešu informācijas sistēmas noteikumi” (Latvijas Vēstnesis, 2017, 183. nr.) šādus grozījumus:

1. Izteikt 6.3. apakšpunktu šādā redakcijā:

“6.3. nodrošina iespēju ziņojuma sūtītājam:

6.3.1. veikt pārbaudi, vai adresātam ir;

6.3.1.1. aktivizēts e-adreses konts;

6.3.1.2. deaktivizēts e-adreses konts un kad tas ir noticis;

6.3.2. iegūt informāciju vismaz par šādiem ziņojuma apstrādes statusiem:

6.3.2.1. ziņojumu nav iespējams piegādāt;

6.3.2.2. ziņojums ir apstrādāts un reģistrēts e-adrešu informācijas sistēmā;

6.3.2.3. ziņojums ir piegādāts ziņojuma saņēmējam;”.

2. Papildināt noteikumus ar 12.1 punktu šādā redakcijā:

“12.1 Šo noteikumu 9.3. apakšpunktā minētajam e-adreses konta lietotājam ir pienākums nodrošināt tam adresēto ziņojumu izgūšanu no e-adrešu informācijas sistēmas tās pārziņa noteiktā termiņā.”.

3. Papildināt noteikumus ar 13.1 punktu šādā redakcijā:

“13.1 Valsts iestāde, kas organizē ziņojumu nosūtīšanu atbilstoši Oficiālās elektroniskās adreses likuma 12. panta otrajai daļai, nodrošina:

13.11. valsts informācijas sistēmas darbību atbilstoši šajos noteikumos minētajām drošības prasībām, kas ir izvirzītas e-adrešu informācijas sistēmai par ziņojuma pieejamību, nemainīgumu un konfidencialitāti;

13.12. e-adreses konta lietotājam piekļuvi valsts informācijas sistēmā esošajiem ziņojumiem, neveicot atkārtotu e-adreses konta lietotāja identifikāciju.”.

4. Izteikt 16. punktu šādā redakcijā:

“16. E-adrešu informācijas sistēma veido vienu e-adresi un aktivizē vienu e-adreses kontu:

16.1. fiziskai personai, ja tā vienlaikus ir rezerves karavīrs un reģistros nereģistrēta persona;

16.2. valsts iestādei, ja tā vienlaikus ir reģistros reģistrēts tiesību subjekts un privātpersona, kurai deleģēts valsts pārvaldes uzdevums.”.

5. Papildināt noteikumus ar 16.1 punktu šādā redakcijā:

“16.1 Ja fiziska persona, kura pēc e-adreses izveides, ir nomainījusi personas kodu, e-adrešu informācijas sistēma esošo e-adresi anulē un automātiski izveido jaunu e-adresi, kuras e-adreses elements (identifikators) ir jaunais personas kods.”.

6. Svītrot 23. punkta otro teikumu.

7. Papildināt noteikumus ar 26.5. apakšpunktu šādā redakcijā:

“26.5. e-adreses apakšadresātus, ja šo noteikumu 9.2. vai 9.3. apakšpunktā minētais e-adreses konta lietotājs tādus ir izveidojis.”.

8. Papildināt 31. punktā aiz vārdiem “no e-adreses konta” ar vārdiem “kam piekļūst, izmantojot šo noteikumu 9.1. apakšpunktā minēto piekļuves veidu”.

9. Izteikt 32. punktu šādā redakcijā:

“32. Ja e-adreses konta lietotājs ir reģistros reģistrēts tiesību subjekts, tiesības dzēst ziņojumus ir tikai tām reģistros reģistrētā tiesību subjekta pārstāvēttiesīgajām personām, kurām ir atsevišķas pārstāvības tiesības, un personām, kurām šādas tiesības ir piešķirtas atbilstoši šo noteikumu 17.1.2. apakšpunktam.”.

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards